**ANUGERAH AKADEMIK UNIMAS 2025**

**(KATEGORI PENERBITAN BUKU)**

Anugerah Penerbitan UNIMAS telah diperkenalkan sejak 2013 bagi menghargai pencapaian cemerlang staf akademik dalam bidang penulisan dan penerbitan buku ilmiah. Ia merupakan salah satu daripada Anugerah Akademik UNIMAS yang dipertandingkan dan berasaskan kriteria-kriteria Anugerah Akademik Negara. Anugerah bagi tujuan pengiktirafan buku ilmiah asli yang dihasilkan pada tahun 2021 ini dipercayai berpotensi dalam memberi impak kepada pembinaan ilmu serta berupaya membawa perubahan kepada minda masyarakat.

**KRITERIA PERMOHONAN**

Anugerah akan dipertimbangkan bagi calon yang memenuhi kriteria berikut:

1. Calon mestilah kakitangan UNIMAS sepenuh masa yang telah disahkan dalam perkhidmatan jawatan dan telah bertugas sekurang-kurangnya **lima (5) tahun** pada **31 Disember 2024.**
2. Calon hanya boleh menerima anugerah ini sekali seumur hidup.
3. Setiap permohonan hendaklah disertakan dengan butir jaya diri (biodata) terkini dan lengkap.

**KRITERIA PENILAIAN**

Untuk tujuan anugerah ini, buku ilmiah bermaksud buku yang ditulis secara sistematik berasaskan fakta dan hasil penyelidikan yang dianalisis secara kritis melalui penghujahan yang rasional, bukan penulisan kreatif yang ditulis berasaskan imaginasi atau penulisan kewartawanan. Maksud karya asli ialah karya yang ditulis oleh pengarang sendiri atau bersama dengan pengarang lain, dan **BUKAN** karya hasil terjemahan, adaptasi, atau yang mempunyai unsur-unsur ciplakan.

Buku ini mestilah merupakan buku yang berkesinambungan dari bab ke bab dan integratif sifatnya. Ia bukanlah koleksi kertas kerja, himpunan esei, tesis/disertasi (melainkan telah distrukturkan ke bentuk buku) atau laporan penyelidikan/ perundingan.

Buku ini hendaklah ditulis oleh tidak lebih daripada **tiga (3)** orang pengarang.

Buku ini diterbitkan oleh UNIMAS Publisher **ATAU** mana-mana penerbit buku yang berdaftar dengan **MAPIM** dan juga penerbit berprestij dari luar negara.

Buku ini hendaklah dihasilkan dalam bahasa Melayu atau bahasa Inggeris, atau dalam terjemahan bahasa lain.

Buku ini perlulah memperlihatkan impak ilmiah yang memberi kesan positif kepada komuniti ilmu atau masyarakat pada amnya.